జూలూరు గౌరీశంకర్

జూలూరు గౌరీశంకర్ తెలుగు రచయిత, తెలంగాణ సాహిత్య అకాడమీ అధ్యక్షుడు. ఈయన సృజనాత్మక సాహిత్యంలో ప్రసిద్ధుడు. 2013 సంవత్సరానికిగాను తెలుగు విశ్వవిద్యాలయం నుండి 'సృజనాత్మక సాహిత్యం'లో "కీర్తి పురస్కారాన్ని" అందుకున్నాడు.

జూలూరు గౌరీశంకర్ ను 2016 అక్టోబరు 22న తెలంగాణ రాష్ట్ర తొలి బీసీ కమిషన్ సభ్యునిగా తెలంగాణ ముఖ్యమంత్రి కల్వకుంట్ల చంద్రశేఖర్ రావు నియమించారు.ఆయన 17 డిసెంబర్ 2021న  తెలంగాణ సాహిత్య అకాడమీ చైర్మన్‌గా నియమితుడై, 2021 డిసెంబరు 22న భాద్యతలు చేపట్టాడు.

జననం, విద్యాభాస్యం 
జూలూరు గౌరీశంకర్ 1960, జనవరి 4న తెలంగాణ రాష్ట్రం,  సూర్యాపేట జిల్లా, నడిగూడెంలో జన్మించాడు. ఆయన 1వ తరగతి నుంచి 9వ తరగతి వరకు నడిగూడెంలో, 10వ తరగతి అనంతగిరిలో విద్యాభ్యాసం పూర్తి చేశాడు. ఆయన కోదాడలోని కేఆర్‌ఆర్‌ కళాశాలలో ఇంటర్‌, డిగ్రీ పూర్తి చేసి శ్రీకృష్ణదేవరాయ విశ్వవిద్యాలయంలో ఎంఏ పూర్తి చేశాడు. గౌరీశంకర్ కోదాడలో లెక్చరర్‌గా పనిచేస్తూనే వివిధ పత్రికల్లో పదేళ్ల పాటు జర్నలిస్టుగా పని చేశాడు.

జీవిత విశేషాలు
సిధారెడ్డి ఆధ్వర్యంలో ఆయనే అధ్యక్షుడుగా తెలంగాణ రచయితల వేదిక ఏర్పడింది. ఆ వేదికకు 2007లో జూకంటి జగన్నాధం, జూలూరి గౌరీశంకర్‌ అధ్యక్ష కార్యదర్శులుగా ఎన్నికై ఈ సంస్థ మరెన్నో కార్యక్రమాలు తీసుకుంది.

సాహితీ సేవలు
దళిత కవిత్వంలోను, తెలంగాణ ప్రాంతీయ అస్తిత్వ వాదం కవిత్వంలోను, బీసివాద కవిత్వంలోను తనదైన ముద్ర వేసుకున్న బలమైన గొంతు జూలూరి గౌరీశంకర్ ది. తన తొలి దీర్ఘకవిత రాసిన ఎలియాస్ 2001 నుంచి 2007లో వచ్చిన తెలంగాణ మోదుగుల పొదుగు చెకుముకి రాయి వరకు మొత్తం 14 దీర్ఘకవితల్తో ఏ తెలుగు కవి ఇప్పటి వరకు చేయని, చెరిగిపోని దీర్ఘ సంతకం చేసింది గౌరీశంకరొక్కడే. తను 2005లో రాసిన నాలుగో కన్ను బిసి దీర్ఘకవిత ఒక రోజు, ఒకే సమయానికి దాదాపు 22 కేంద్రాల్లో ఆవిష్కరింపబడటం విశేషం.

రచనలు

 పాదముద్ర 
 ఎలియాస్పొ 
 లికట్టె, వూరుచావు 
 నా తెలంగాణ 
 కాటు 
 సిలబస్‌లో లేని పాఠం 
 ఓ నమఃశవాయ 
 మూడవ గుణపాఠం 
 మాలకాకి 
 ముండ్లకర్ర (1995నుండి 2002 దాకా రాసిన కవితల సమాహారం) 
 నా తెలంగాణ” అనే దీర్ఘకవిత 
 పొక్కిలి తెలంగాణ కవుల కవితా సంకలనం
 ఆధునిక కవిత్వం
ఒక్కగానొక్కడు 
ఆత్మబంధువు – దళిత సంక్షేమ బంధం 
 మట్టి చిగురు 
పచ్చా ప‌చ్చ‌ని ప‌ల్లె

పురస్కారాలు 
 సృజనాత్మక సాహిత్యంలో కీర్తి పురస్కారం (2013), తెలుగు విశ్వవిద్యాలయం.

మూలాలు

ఇతర లింకులు
 https://web.archive.org/web/20150920232214/http://www.nizamabadnews.in/2014/05/01/juluru-gowrishankar/

తెలుగు రచయితలు
తెలంగాణ రచయితలు
తెలుగు విశ్వవిద్యాలయం కీర్తి పురస్కారాల విజేతలు-2013
తెలంగాణ కార్పొరేషన్ చైర్మన్లు